CineBaix - LA DONA QUE VA FUGIR\nTítol original: Domangchin yeoja Direcció i guió: Hong Sang-soo País: Corea del Sud Durada: 77 min Any: 2020 Gènere: Drama Interpretació: Kim Min-hee, Seo Young-hwa, Song Seon-mi, Kwon Hae-hyo, Lee Eun-mi, Ha Seong-guk Música: Hong Sang-soo Fotografia: Kim Sumin Distribuïdora: Capricci Cine Estrena a Espanya: 16/07/2021\nMentre el seu marit és de viatge de negocis, la Gamhee queda amb tres dones als afores de Seül. Primer visita dues amigues a casa seva i després es troba de casualitat una vella amiga en un cinema. Però qui és la dona que fuig? De què fuig i per què?\nCompte amb els galls\nL'última pel·lícula de la prolífica filmografia de Hong Sang-soo arriba a Zabaltegi amb un Ós de Plata a millor director a la Berlinale. No és cap sorpresa pel que fa a un director que triomfa sempre en festivals. Una dona es retroba amb tres velles amigues que no veia des de feia molt de temps, i sense que s'expliciti gaire, el seu món interior es va agitant. L'estil personal hi és present i aquesta pel·lícula és igual però diferent de les altres.\nLes seves obres solen estar plenes de rimes, a través d'estructures que s'escapen de la narració convencional. A vegades repeteix les situacions amb diferents matisos, altres vegades desordena les escenes i, en general, busca maneres de jugar amb diferents variacions d'una mateixa "melodia narrativa". En aquest cas, no hi ha res tan rupturista. La història es pot seguir de forma convencional, cronològica i sense repeticions com a tal. Això sí, de rimes n’hi ha. Són petites coses, com la dificultat de pelar una poma o qüestions més implicades en la història. Per exemple, els únics tres homes que apareixen a la pel·lícula, tenen una conversa amb una dona que surt d'una casa. Cadascuna en una història. La primera, la conversa sobre els gats, és un combat ferri dissimulat per la major de les educacions orientals. La segona, amb l'ex que ve a pidolar amor, es desenvolupa d'una manera molt més directa, més dura, més punyent i emocional. Més occidental. La tercera, però, té una mica de les dues, hi ha paraules clares però des de la moderació social. Tres homes. Tres lluites de poder. Tres intents del gall de marcar la seva posició a cops de bec.\nEncara que aquesta és una pel·lícula en la qual, com deia, no hi ha elements de narrativa més "lliure", sí que hi ha una mica d'hermetisme, amb unes emocions que s'amaguen darrere de les paraules. En general, emocions relacionades amb la insatisfacció d'unes dones que, per diferents motius, no acaben d'estar contentes amb les seves vides. La protagonista desitja ser vegetariana mentre menja carn i té clarament comptes pendents del seu passat. La dona de la primera història diu que al camp amb prou feines té res a fer, alhora que recrimina de diverses maneres educades a la protagonista que ha passat bastant d'ella. La dona de la segona història es troba en complicades relacions amoroses. La dona de la tercera història no està contenta amb el seu matrimoni. La protagonista insisteix a repetir que mai abans s'havia separat del seu marit, com buscant un feedback en les seves interlocutores. En les respostes d'elles no hi ha més que les qüestions que els afecten a elles mateixes, és clar.\nEls elements estètics del director hi són, encara que en aquest cas també més moderats. Els reenquadraments per zoom en calent, la bellesa de la vulgaritat urbana. Un gust pel color (meravellosos verds en aquest cas) sempre dissimulat amb una estudiada imatge de descuit. El seu cinema sempre sembla gravat des de la improvisació però només cal veure el llarguíssim pla que acaba amb el gat participant en l'escena per entendre que està treballat. Aquesta vegada el descuit aparent no està tan emfatitzat i no hi ha plans tan deliberadament lletjos i desordenats com en altres ocasions, però et planta tranquil·lament un pla de paisatge a través d'una molesta reixa. I qui ha deixat aquí aquest got horrible de McDonalds?\nEl món rural i la ciutat. El mar. Una visita a un cinema gairebé buit. L'artista. Les referències contínues a l'alcohol. Hong Sang-soo segueix amb els seus mateixos capricis i l'aficionat al seu cinema segueix mirant què és el que passa sota la superfície del mar.\nIñaki Ortiz Gascón – elcontraplano.com


Carlos Andreu: La universitat ha de ser l’autèntic viver d’emprenedoria\n"La universitat ha de ser l’autèntic viver d’emprenedoria"\nPer Ferran Hortet, 26.03.2014\nEn Empresa, Universitat\nCarlos Andreu Pintado (Pamplona, 1972) és coach i formador de directius en temes actitudinals per a empreses tant nacionals com internacionals. MBA per l’IESE i llicenciat en Dret per la Universitat de Saragossa, també és professor universitari i a més dirigeix la seva pròpia empresa de consultoria, formació i desenvolupament. Positiu i valent. Va ser a la UIC fa un temps en una sessió organitzada per l’agrupació d’estudiants AcrossWeek. Després, vam tenir l’entrevista amb ell i la tònica va ser la mateixa de la conferència: respostes positives, que reflecteixen molt bé com és i què transmet, i qui no s’ho cregui, que ho comprovi aquí mateix…\n“Cal fugir del cercle viciós de notícies negatives que ens arriben diàriament” és el que diu sempre en les seves conferències… Creu que dediquem més temps a les coses negatives que a les positives?\nNo és que ho cregui: és que és així. Absolutament. Ens agrada delectar-nos en la negativitat, en la tristesa. Per què? Potser per la morbositat del que ens crida l’atenció, no ho sé. A sobre, els mitjans de comunicació hi porten, destacant sobretot notícies negatives. Què passa amb les positives? Poques vegades transcendeixen,… però existeixen!\nSí, però continua existint, també, aquesta inèrcia vers el que és negatiu.\nSigues positiu i atrauràs positivitat a la teva vida. Això és així: si sembres amor, recolliràs amor; si sembres ombres, recolliràs ombres. Ningú no pot donar el que no té. És veritat que entre la sembra i la collita pot passar molt de temps –triga molts anys a créixer un bambú!–, però val la pena. Tot i saber que potser la recompensa arribarà molt tard.\nEl problema és que sovint allò positiu és més difícil de ser descobert, no li sembla?\nJo diria als universitaris que aprofitin la carrera, que aprovin també, però que l’aprofitin per fer i experimentar el que els faci créixer. La vida d’universitari és prou curta com perquè quan ja estiguin treballant s’adonin que els quatre anys que han passat a la universitat els podrien haver aprofitat infinitament més. I no obstant això, no ho van fer perquè pensaven que ja ho recuperarien. Són èpoques de grans amistats i, també, dels primers fracasos -sentimentals i acadèmics–, i de poder gaudir aprenent. Cal, doncs, que en aquest temps, i durant els primers anys treballant, estiguin disposats a obrir el que calgui: si cal aprendre nous idiomes, que n’aprenguin; si cal anar a l’estranger, que hi vagin; si cal fer el pi, doncs que el facin. Hem de pensar que el món és global i que potser ara tindrem la feina a Bolívia i no a Badalona. Cal ficar-s’ho al cap.\nD’altra banda, tot el que cadascú aporti al seu esperit, a la seva persona, diferent del que altres ofereixin, li aportarà molt internament i cap a l’exterior serà molt potent: més que una carrera. Idiomes, experiències de vida, haver viatjat, haver escrit un blog, haver compartit coses amb estudiants d’altres llocs, etc. Tot això serà molt ben valorat per un reclutador.\nSí, però, hi insisteixo expressament, encara que costi una mica, hem de descobrir les coses positives que ens ofereix la vida, que n’hi ha en tots els àmbits. Que ven menys? És trist, però és obvi que sol vendre menys que el fet que la prima de risc estigui al 500.\nEl que costa no ven… així doncs, s’ha perdut la cultura de l’esforç?\nNo està gaire de moda esforçar-se, lluitar pel que costa o exigeix sacrificis i privacions. Vivim molt a la zona de confort i sortir-ne no ens resulta fàcil.\n“Siempre negativo, nunca positivo”, retreia un conegut entrenador de futbol als periodistes…\nÉs clar! És que aquest és l’únic camí. Hem de ser molt més positius! Només així hi haurà gent positiva al voltant nostre. A més, no és el que la gent busca? Necessitem sensacions positives, il·lusió, entusiasme, optimisme…\nD’acord, cal tocar de peus a terra i tenir les mans fora de la butxaca, però continuem en crisi.\nÉs veritat, sí. No obstant això, serveix d’alguna cosa queixar-se o lamentar-se? Caminar amb l’ànima als peus és una ximpleria perquè tampoc podem fer gaire cosa davant el que passa a tot el món, oi? El que hem de fer és començar per nosaltres mateixos. És cert que aquests temps són durs, però com que són els que ens ha tocat viure, són els millors. De totes maneres, no els podem canviar, amb la qual cosa hem de viure’ls, amb crisi o sense. Per això cal veure la vida amb les oportunitats que ens ofereix, també, aquesta situació.\nPotser ja s’ha dit molt aquest argument, però creu que és una crisi que va molt més enllà de l’actuació d’uns bancs i uns polítics que no ho han fet bé amb els nostres diners?\nPer descomptat. Una crisi ha provocat l’altra. Hem arribat a aquesta situació perquè ens hem passat vint pobles, i ara recollim el que vam sembrar fa un temps. Ens vam oblidar dels valors, vam pensar que tot estava permès i mira on ens hem ficat: una crisi econòmica brutal. No m’agrada buscar culpables, perquè tots en tenim una mica de culpa, però sí solucions: tornem a la decència, a fer les coses bé, ens en sortirem, segur.\nTornem al passat, o innovem i actualitzem en la nostra societat els valors d’aleshores?\nEls valors immutables són immutables: esforç, sacrifici, servei, atenció, ajuda, recompensa, alegria… És el que vaig aprendre a casa i crec que qualsevol els subscriuria. Les societats, des de fa molts segles, sempre s’han regit pels mateixos valors. No cal inventar-ne d’altres, ni descobrir-ne. El que hem de fer és practicar-los. Amb interès. Amb decisió i servint d’exemple.\nPerdoni, però jo també hi vull insistir: és preocupant veure com, amb 30 o 40 anys i amb estudis universitaris, màsters i experiència, hi ha molta gent que continua a l’atur. Per molt positiu que siguis…\nÉs cert que aquesta és una de les generacions més preparades i, efectivament, el mercat no sap valorar aquest fet. Jo crec que la gent ha d’obrir la ment i pensar que el seu lloc de treball potser no ha de ser tan a prop com es pensava i que ha de marxar d’aquí. Això és una cosa que tothom ha d’assumir. I d’altra banda, cal pensar que ha arribat el moment d’emprendre.\nQue et falta esperit emprenedor? Doncs alia’t amb algú que sí que en tingui, però a qui li faltin les habilitats o les capacitats que tu tens. Així sereu capaços de muntar una empresa, un negoci, una companyia que aporti benestar, diners i alegria a la societat, que això també és interessant.\nA més, crec en aquesta responsabilitat de posar fi a les pors, de perdre el pànic que fa muntar alguna cosa: cal ser valent i estar disposat a fer aquest pas per complir un somni, que a més serà un somni positiu per a un mateix i també per a la societat.\nCreu que és més fàcil treballar en equip?\nNo; és clar que no. Perquè les relacions humanes són complicades, i hi ha friccions, enveges… Però és l’únic camí. Necessitem equips multidisciplinaris i multiculturals i això obliga que canviem el nostre “xip” individualista per un altre de molt més col·laboratiu.\nEs premia més l’experiència o la formació?\nPotser en un determinat moment la universitat es va allunyar massa del món real i es va quedar en un d’excessivament teòric; que ha d’existir, és clar, però també amb implicacions en el dia a dia. Per això avui dia el títol és una cosa “indiferenciada” i el que es valora més és “l’experiència de vida” de la persona. De títols en té tothom, i tampoc no ens serveixen de gaire. Per això cal que omplim de “vida” les carreres universitàries.\nJa, però, de vegades, tot i tenir molta experiència, una persona de 50 anys, que acaba de ser acomiadada de la feina en què havia estat tota la vida, no tindrà les mateixes oportunitats que un jove de 20.\nÉs dur dir-ho, però efectivament és així. Una persona d’uns 50 anys hauria d’aportar un munt de coses bones a la seva companyia i a la seva organització. Un munt. I no obstant això, moltes es veuen abocades a marxar. Potser aconseguiran reubicar-se amb col·laboracions puntuals, però sobretot han de reinventar-se. Han de ser capaces de superar el “dol” que suposa deixar la companyia per a la qual han donat tant de la seva vida i reemprendre el vol destacant les competències més positives i més desenvolupades que tinguin. No tindran les mateixes oportunitats, però segur que, si “es replantegen”, seran capaces de trobar una cosa nova.\nQuè els diria a les persones en aquesta situació?\nQue es posin les ulleres de veure tot allò positiu de la vida i busquin les moltes coses bones que ens envolten.\nAra bé: comenta amb valentia l’opció d’anar a l’estranger, decisió difícil tant pel que se’n va com pels que es queden. Sovint és la necessitat, el que els impulsa a això\nPer això els diria que no deixin de mirar la seva terra per tornar. Seria trist, molt trist, que gent formada intel·lectualment com mai marxés lluny per no tornar mai més. Aconseguiríem tenir un país descapitalitzat intel·lectualment. Que se’n vagin, sí. Que aprenguin moltes coses, sí. Que gaudeixin de l’experiència, també. Però que després, d’aquí a uns anys, carregats d’experiència, tornin a compartir-la amb els que ens hem quedat aquí.\nEl camí és el d’emprendre, no n’hi ha d’altre, però es pot aprendre a ser emprenedor?\nSens dubte. La universitat hauria de ser l’autèntic viver d’empreses i emprenedoria, perquè és on s’investiga, on es mira cap al futur, on s’analitza el passat per no caure en els mateixos errors. I això són qualitats de l’emprenedor. No obstant això, la millor manera d’aprendre a emprendre és emprenent, i si no, fixant-se en alguns models d’emprenedoria. L’exemple és una arma poderosíssima d’educació. De pares emprenedors, segur que fills emprenedors. Doncs igual passa a la universitat: de departaments emprenedors, alumnes emprenedors.\nQuins aspectes creu que ha de canviar o millorar la universitat?\nS’ha d’adaptar més als temps i necessitats canviants de la societat. Sens dubte la universitat ha de ser la font del coneixement, i això és una cosa molt important que no s’ha de perdre, però també és cert que la universitat va néixer fa 500 anys i sovint encara continua repetint el mateix que aleshores. I això no pot ser, perquè el món cada vegada es mou més de pressa. Ha d’avançar amb la societat i atendre’n les demandes i necessitats. Crec que s’ha allunyat molt de la vida real i quotidiana de les persones i les organitzacions.\nAixí doncs, si el model universitari ha canviat poc, potser l’alumne ha de crear una petita revolució per transformar-lo o adequar-lo.\nPer descomptat. Hi ha hagut pocs canvis a la universitat com a institució, motiu pel qual els canvis que hi hagi o que hi hagi d’haver els han de provocar els estudiants, és a dir, la gent que passa per aquí. És un mateix el que demana a la universitat que el canviï, però és una responsabilitat de cadascú.\nEl temps passa de pressa i no podem aturar-lo, no el podem canviar i menys durant l’etapa universitària. Què podem canviar?\nLa manera en què l’aprofitem. Els problemes no podem evitar-los, això no depèn de nosaltres, però sí l’actitud amb què afrontem aquests problemes.\nEn definitiva, ser valent. Però quin ha de ser el motor de la nostra societat, la causa del nostre despertar?\nSens dubte, el servei. En la mesura que tinguem clar que som aquí, en aquest món, per fer que la gent que estigui al nostre costat visqui una mica millor, serem capaços de moure tota la societat cap al canvi, i per descomptat cap al canvi adequat i esperat.\nCristina Garmendia: Lamento que l’educació no...\nNavarro-Valls: Estava coneixent la història...\nPingback: Carlos Andreu: La universitat ha de ser l&rsquo...\nSeria trist, molt trist, que gent formada intel·lectualment com mai marxés lluny per no tornar mai més. Aconseguiríem tenir un país descapitalitzat intel·lectualment\nEns hem passat vint pobles, i ara recollim el que vam sembrar fa un temps. Ens vam oblidar dels valors, vam pensar que tot estava permès i mira on ens hem ficat\nCaminar amb l’ànima als peus és una ximpleria perquè tampoc podem fer gaire cosa davant el que passa a tot el món, oi? El que hem de fer és començar per nosaltres mateixos


20 | Novembre | 2015 | Les Barraques Digitals\nPosted on Novembre 20, 2015 by algenegaliza\nAvui dia 20 de novembre dels 2015, un dels alumnes de 1rB fa anys. Per molts anys Iker Salgado!\nAlgene Galiza i Gerard Reyes\nDesconnectem i ens n’anem a París!\nPosted on Novembre 20, 2015 by paulaplana\nAquesta setmana hem decidit fer un viatge a la ciutat de la llum, París.\nParís és la capital i la ciutat més gran de la República Francesa.\nEl nom d’aquesta, prové del nom de la tribu gàl·lica, parissis que durant un temps va habitar a la regió. Començarem parlant del seu clima:\nPrimavera (21 març-21 juny)\nA la primavera París reneix, el dies s’allarguen i es nota un petit aire a vacances.\nEstiu (21 juny-21 setembre)\nAquesta estació és la més “famosa”, ja que quasi tots els individus la prefereixen. Molta gent per aquestes dates aprofita per anar-se’n de vacances. En els camps Elísis es celebra la desfilada del Tour de França.\nTardor (21 setembre-21 desembre)\nA la tardor els dies es fan més curts, però hi ha una fantàstica explosió de colors. A finals de novembre, París ja disposa dels guarniments de nadal.\nHivern(21 desembre-21 març)\nL’hivern entra amb il·lusió i alegria, perquè arriba el nadal. Els carrers s’omplen d’ornaments i d’aparadors animats. De gener a març aquest és l’encant de París.\nLa gastronomia francesa gaudeix d’una bona reputació. Centenars de viatgers s’acosten a França només per gaudir de la seva cuina. Es reconeix per la seva varietat, actualment està considerada com una de les més importants gastronomies del món.\nEl coq au vin, és potser el plat més famós de la cuina occitana, el qual s’ha nacionalitzat com plat típic de França, s’utilitza carn de d’ànec o d’oca. S’afegeix “vino tinto” és fonamental afegir-li alguna verdura com la ceba per potenciar el gust.\nL’Aligot és una especialitat gastronòmica original del “macizo de Aubrac”. És una espècie de puré de patates molt espès ja que, està barrejat amb formatge conegut com “tomme fraîche”. Es remou fins arribar a què la textura sigui elàstica. Finalment es pot afegir mantega, all o nata fresca.\nÉs un pastís de poma que és diferent de l’habitual perquè en aquest pastís els trossos de poma han sigut caramel·litzats amb sucre i mantega. El procés diuen que es fa a l’inversa, és a dir, a la base es posen les pomes i després s’afegeix la massa.\nMonuments i llocs per a visitar París\nEls monuments i llocs més típics que podem trobar a París són els següents:\nÉs una construcció amb 300 metres d’altura dissenyada per Gustave Eiffel, va tardar 2 anys en ser construïda, en ella van treballar 250 obrers. És el monument més visitat de París amb més de 7 milions de visitants anuals.\nLa catedral de Notre Dame és una de les catedrals gòtiques més antigues del món, el nóm d’aquesta significa nostra senyora i està dedica a la verge María. En aquesta catedral s’han celebrat diferents esdeveniments com per exemple la coronació de Napoleó Bonaparte.\nÉs el punt de París on es troben els hotels, les atraccions i els restaurants de Disney, és una de les parts més boniques de París.\nDeclarat patrimoni de la Humanitat per la UNESCO, és un dels palaus més coneguts a nivell mundial, ja que constitueix una part important de la història de França.\nEls cCamps Elísis tenen una longitud de quasi 2km que comuniquen l’arc del Triomf i la plaça de la Concòrdia. Són una de les avingudes més famoses del món.\nCuriositats de París\nPer finalitzar, us parlarem sobre algunes curiositats de la ciutat francesa.\nPerquè l’anomenen la ciutat de la llum?\nL’anomenen així, ja que París va ser la primera ciutat en il·luminar els seus carrers i edificis.\nL’horari a París és el mateix que el de l’Espanya Peninsular.\nFrança té per moneda oficial l’Euro.\nDes del 2008 està prohibit fumar en llocs públics com per exemple els bars i restaurants.\nBèlgica-Espanya es suspèn pels atacs terroristes\nPosted on Novembre 20, 2015 by marinacaqu007\nEl partit que en teoria es jugava avui a l’estadi Rei Balduino de Bruselas, se suspèn per 4 raons diferents.\n1-Alerta terrorista a nivell 3\nEl govern belga eleva el perill de terroristes al nivell 3 en tot el país, i el Servei Públic Federal recomana suspendre el patit i tots els actes públics.\n2-Un terrorista podria estar a Brussel·les\nLa policia creu que el terrorista Salah Abdeslam pot estar amagat a Brussel·les. El dilluns van llençar un operatiu per trobar-lo, però no va servir per a res.\n3-Molenbeek, a un pas de l’estadi\nEl barri de Molenbeek, refugi de molts jihadistes, es troba a pocs quilòmetres de l’estadi Rei Balduinos. Alguns dels col·laboradors de l’atac de París han sigut detinguts en aquest barri.\n4-Amenaça de bomba a només dos quilòmetres de l’hotel de Espanya\nAl Barri Europeu, a només dos quilòmetres de l’hotel Steingelberger Wiltcher‘s (on passava l’estada l’equip espanyol) es va produir un amenaça de bomba.\nMarina Carrillo i Julia Romero\nPosted on Novembre 20, 2015 by dani335\nRecomanem aquest llibre perquè és molt interessant. Aquí deixem la informació del llibre: es tracta d’una faula que transmet la corrupció del socialisme per part del règim soviètic de Stalin.\nTrama: un grup d’animals d’una granja expulsa als humans tirans i crea un sistema de govern propi que acaba convertint-se en una altra tirania brutal.\nDaniel Ferrero i Paula Castillo


Conferències – SALAsalut\n‘Què cal saber de l’insomni?’, el dimarts 12 de novembre, al Port de la Selva\nConferències, Salut 02/11/2019\nNovembre 2019. La farmacèutica M. Rosa Sala impartirà el dimarts 12 de novembre una xerrada sobre l'insomni, adreçada al col·lectiu de la gent gran.\nXerrada sobre salut bucodental per a la gent gran, el dimarts 29 d’octubre\nConferències, SALAsalut 17/10/2019\nOctubre 2019. M. Rosa Sala, farmacèutica i cofundadora de SALAsalut, pronunciarà el dimarts 29 d'octubre la xerrada 'Què cal saber de la salut bucodental?', a les 18h.\nConferències, Notícia 17/02/2018\nFebrer 2018. Special Olympics Catalunya i la Fundació Barça han organitzat un simpòsium, a l'Auditori 1899, sobre la inclusió als clubs esportius. La jornada ha estat molt positiva per a SALAsalut, ja que hem pogut comprovar que el projecte que hem redactat per organitzar una Jornada Special a l’Alt Empordà segueix del tot vigent.\nClaus per ser un empresari d’èxit\nConferències, Espai Armengol 15/02/2018\nFebrer 2018. L’Espai Armengol, de Vilajuïga, ha acollit avui una interessant conferència que ha pronunciat Miquel Pino. Sota el títol "Les 10 claus que et convertiran en un empresari d’èxit”, ens ha posat sobre la taula conceptes que formen part del dia a dia però que, de tant en tant, convé que algú ens recordi.\nConferències, Espai Armengol 18/01/2018\nGener 2018. Èlia Guardiola va oferir una conferència a l’Espai Armengol de Vilajuïga, en la qual ens va descobrir que les emocions ens ajuden a crear continguts, i com el màrqueting emocional ens permet connectar amb els nostres consumidors, tant els actuals com els potencials.\nLa formació del futur, un 5 no és suficient\nConferències, Espai Armengol 23/11/2017\nNovembre 2017. Ha estat tot un plaer assistir a la conferència que ha pronunciat Ferran Fisas a l’Espai Armengol. Ens ha explicat, en una xerrada interdisciplinària, quin és el camí per fugir de la mediocritat i buscar l’excel·lència, sigui quin sigui el nostre sector.\nJornades d’Orientació del Comportament\nConferències, Salut 11/04/2017\nL’Albert Torrent, bomber i creador del projecte MediTRIrrani i Pep Marí, psicòleg en alt rendiment, ens han fet una xerrada de les 4 formes d’afrontar la pressió.\nEspai Armengol amb el Celler de Can Roca\nConferències, Espai Armengol 23/12/2016\nEn Jordi Sala, professor de cuina i col.laborardor de SALAsalut, ha assistit a la conferència de Nadal de l'Espai Armengol a càrrerc de Joan Roca.\nNatació i salut, Jornada d’esports aquàtics\nConferències, Esport, Salut 19/11/2016\nHem assistit a la jornada organitzada a l'Hospital-Clínic Costa Brava de Palamós, per parlar i treballar envers les principals lesions dels nedadors.\nConferències, Espai Armengol 29/04/2016\nAbril 2016. Aquest matí hem estat a l’Espai Armengol de Vilajuïga per seguir la conferència de la coach i consultora gironina Joana Frigolé. Partint de la premissa que les converses sempre són presents per liderar equips, resoldre conflictes, negociar, prendre decisions, tancar acords… Frigol s’ha preguntat què passa quan les nostres converses no són prou […]


Convergència i Unió ha estat la llista més votada en les eleccions municipals a Figueres\nConvergència i Unió ha estat la llista més votada en les eleccions municipals a Figueres, celebrades ahir 24 de maig, doblant els vots de la segona força, Esquerra Republicana de Catalunya-MES.\nDe les vuit candidatures que es presentaven en aquestes eleccions, set passaran a formar part del nou consistori figuerenc, destacant la incorporació de la candidatura de Ciutadans. La participació total de la jornada, desenvolupada amb normalitat, va ser d'un 48,63% amb 13.018 vots, un 1,12% menys respecte el 2011.\nLa llista de Convergència i Unió, encapçalada per l'alcaldessa de Figueres, Marta Felip, va ser la guanyadora de les eleccions obtenint set regidors i 4.015 vots; seguida d'Esquerra Republicana de Catalunya- MES, que se situa com a segona força amb 1.962 vots passant de dos a tres regidors. La Candidatura d'Unitat Popular puja i és la tercera força del consistori amb 1.635 vots i tres regidors, mentre que el Partit Socialista de Catalunya augmenta un regidor i se situa com a quarta força amb 1.547 vots. El Partit Popular de Catalunya perd un regidor i baixa a ser la cinquena força amb 1.271 vots. La nova incorporació al plenari és Ciutadans, que ha entrat a l'Ajuntament amb dos regidors i 1.248 vots, esdevenint la sisena força. Per últim, Compromís d'Esquerres, la setena i última candidatura en entrar, va obtenir 829 vots i manté un regidor. Izquierda Nacional de los Trabajadores queda fora del plenari amb 134 vots, i d'entre el total dels vots n'hi ha 278 en blanc i 99 nuls.\nL'alcaldessa de Figueres destaca que "els ciutadans han parlat i han demostrat que volen que el projecte de ciutat el segueixi liderant Convergència i Unió, al mateix temps que s'incorpora un ampli ventall de forces polítiques que entren de nou a l'Ajuntament. La meva prioritat és aconseguir la bona governabilitat de la ciutat de Figueres".\nResultats de les eleccions municipals 2015 a Figueres


PLA DE CONVIVÈNCIA INTERCULTURAL – Ayuntamiento de Elche\nPLA DE CONVIVÈNCIA INTERCULTURAL►\nPLA DE CONVIVÈNCIA INTERCULTURAL\nEl Pla de Convivència Intercultural és el document de treball que articularà l’actuació de l’Ajuntament en matèria d’immigració des d’enguany, 2017, fins al 2020. Està adreçat a tota la població i s’ha denominat “PLA DE CONVIVÈNCIA INTERCULTURAL”, perquè té la finalitat d’aconseguir que la nostra societat siga una societat intercultural, on la població d’origen estranger es trobe integrada i puga exercir plenament la seua ciutadania sense distincions a causa de la seua cultura, ètnia, procedència o situació administrativa.\nL’Ajuntament, a través de la Regidoria de Benestar Social, va començar la seua elaboració amb una metodologia de treball participativa, donant-hi cabuda a totes les entitats, els col·lectius i la ciutadania en general implicats a millorar la convivència intercultural i la cohesió social en el nostre municipi.\nEn primer lloc, es va aprovar, al si del Consell Municipal d’Integració, la celebració d’un “Fòrum d’Immigració” que va marcar l’inici del procés d’elaboració d’aquest pla. En aquest fòrum les associacions d’immigrants, AMPA, sindicats, associacions veïnals, grups polítics i altres agents socials implicats, van compartir una jornada de debat i reflexió amb els representants del Govern Municipal.\nTambé es va crear una “Comissió Tècnica Interdepartamental”, que va aglutinar diversos departaments municipals molt relacionats en la gestió diària amb la població d’origen estranger.\nFinalment, per a tindre el major coneixement de la convivència intercultural, es va realitzar un profund “ESTUDI” i es van dur a terme “Enquestes presencials, telefòniques i telemàtiques”.\nPartint de tota aquesta informació, es va elaborar un “Esborrany” que va ser traslladat als diferents agents institucionals i socials implicats. Aquests van poder donar la seua opinió i realitzar propostes i suggeriments en el “II Fòrum”, celebrat en el Centre de Congressos Ciutat d’Elx.\nEl Pla està estructurat en onze ÀREES D’ACTUACIÓ, de les quals sis són específiques:\n1) Acollida i normalització\n3) Educació i cultura\n4) Habitatge i allotjament\n6) Esport i oci\nI cinc són transversals:\n2) Diversitat funcional\n3) Participació i associacionisme\nEntre les accions arreplegades en aquestes àrees es poden destacar l’ampliació del Servei d’Espanyol per a Estrangers, la prestació d’un servei d’orientació jurídica en matèria d’estrangeria i la realització de cursos de formació que faciliten l’accés al mercat laboral. També hi ha accions dirigides a fomentar el respecte i la tolerància, i accions promotores de salut, de participació, de foment de l’associacionisme, d’igualtat, diversitat funcional, etc.\nAnualment, es presentaran avaluacions intermèdies, davant del Consell d’Integració, per a determinar el compliment dels objectius plantejats.\nPLA DE CONVIVÈNCIA INTERCULTURAL Veure enllaç\nGRUPS DE DISCUSSIÓ Veure enllaç


Cartell musical per a les Festes de Maig\nActualitzada 25/04/2017 a les 09:57\nAntoni Abad combina tradició i noves tecnologies en una obra amb què rememora la seua infantesa lleidatana || Ros aplaudeix que la plàstica de la imatge convisqui amb una cançó dels Gegants\n© L'artista va participar en la roda de premsa per videoconferència des de Venècia.\nAntoni Abad, un dels artistes lleidatans més internacionals, és l’autor del cartell de les Festes de Maig. L’alcalde, Àngel Ros, va presentar l’obra ahir en un acte que va comptar amb la presència virtual d’Abad, ja que va estar present via videoconferència, perquè es troba a Venècia representant Catalunya en la 57a edició de la Biennal.\nPer primera vegada, el cartell és musical. I és que un codi QR permet descarregar la música dels Gegants de Lleida. En aquest sentit, Ros va explicar que el cartell té molta relació amb la música i amb els dos anys que està vivint la ciutat d’homenatge a Enric Granados pel centenari de la mort (2016) i el 150è aniversari del naixement, que es commemora aquest any. Ros va agrair a Abad que acceptés l’encàrrec de fer el cartell, “que combina la plàstica de la imatge amb la cançó dels nostres Gegants”.\nPer la seua part, Antoni Abad va assegurar que, quan va rebre l’encàrrec, li va passar pel cap “una melodia que em recordava la meua infantesa lleidatana, quan corria carrer Cavallers avall, on vivia la meua família, escoltant la música del ball dels gegants”.\nAixí mateix, l’artista va fer referència a la combinació entre la tradició i les noves tecnologies incorporant-hi un enllaç QR “analògic i tecnològic alhora”. L’ajuntament ha editat un miler de cartells.\nArtista internacional. Antoni Abad (Lleida, 1956) és un artista reconegut amb la Medalla Morera (1991), el Ciutat de Barcelona (1998 i 2003), el Nacional d’Arts Visuals (2006), el Golden Nica Digital Communities (Àustria, 2006) i l’Orilaxé/ Unesco (Rio de Janeiro, 2008), entre altres guardons.


Madame V Apartments Venècia Itàlia - Ofertes d'hotels amb els MILLORS DESCOMPTES EN LÍNIA\nFondamenta Venier Sebastiano 739, Dorsoduro, Venècia, Itàlia, 30123 - Veure al mapa\nMés informació sobre Madame V Apartments\nTant si es tracta d'un viatge de plaer com si és de negocis, Madame V Apartments és una elecció d'allotjament magnífica quan visiten Venècia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Madame V Apartments asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar.\nL'ambient de Madame V Apartments es reflexa en cada habitació. aire condicionat, calefacció, aparell de televisió LCD/pantalla de plasma, cuina americana, nevera són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí. Madame V Apartments és un lloc ideal d'estada pels viatgers que busquin encant, comfort i facilitat a Venècia.\nGaleria de l'Acadèmia - 140 m\nEsglésia de Santa Maria Gloriosa dei Frari - 780 m\nCampanar de Sant Marc - 870 m\nBasílica de Sant Marc - 880 m\nPalau Ducal - 950 m\nPont dels Sospirs - 1 km\nPont de Rialto - 1,03 km\nBac Art Studio - 60 m\nGalleria Di Palazzo Cini - 80 m\nCapriccio - 100 m\nSt. George's Anglican Church - 110 m\nPonte Dell'Accademia - 180 m\nCol·lecció Peggy Guggenheim - 220 m\nCal que informeu el Madame V Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (148)Parelles (9)Viatgers en solitari (5)Famílies amb infants petits (84)Famílies amb infants grans (1)Grups (49)


Endesa proposa un taller de robòtica per a nens i nenes\nEndesa acull el primer SAP Inside Track Kids (sitKIDS) que se celebra a Espanya a la seva seu de Barcelona a través de tallers de robòtica per a nens i nenes de primària. Els sitKIDS, que s’han fet en altres països d’arreu del món, són activitats adreçades a infants que es fan de manera paral·lela al SAP Inside Track, SIT, una trobada de membres de la comunitat SAP (un dels principals softwares que utilitzen les empreses del nostre país) i que se celebrarà a la sala del costat de manera simultània.\nLa cita serà divendres i aplegarà un centenar d’alumnes de primària que participaran en aquest taller, dissenyat i dirigit per LEGO Education ROBOTIX, que, a través del joc, promou l’interès per la tecnologia en els més petits. És el segon any que Endesa acull un SIT a la seva seu, i el primer que organitza un sitKIDS.\nEls alumnes que participen en els tallers tindran l’oportunitat de programar robots i solucionar missions en un context imaginari\nEls alumnes que participen en els tallers tindran l’oportunitat de programar robots i solucionar missions en un context imaginari a Mart, on a partir d’un repte plantejat se’ls animarà a la resolució ràpida de problemes. Aquest taller ha estat dissenyat i dirigit per LEGO Education ROBOTIX, 'partner' oficial de LEGO Education que compta amb més de 12 anys d’experiència. L’objectiu és que els nens i nenes entrin en contacte amb les primeres nocions i coneixements de robòtica, programació i tecnologia a través d’un aprenentatge lúdic, que els acosti a les carreres conegudes com a STEM (Ciència, Tecnologia, Enginyeria i Matemàtiques). Des d’Endesa, empresa de base enginyera i tecnològica, la promoció d’aquest tipus d’estudis entre els estudiants és un dels objectius vers el qual realitza nombroses accions.\nEl sitKIDS forma part del SAP Inside Track Barcelona, SIT que, per segon any consecutiu, s’allotja a la seu d’Endesa a Barcelona. Es tracta d’un acte en el qual membres de la comunitat SAP es reuneixen per compartir coneixements i experiències relacionades amb la tecnologia SAP, així com per crear xarxes de contactes. L’esdeveniment està organitzat per membres de la comunitat de SAP amb el suport del grup SAP Mentors, i s’adreça a clients, consultors, 'partners', 'freelancers', 'start-ups', bloguers i periodistes treballadors de SAP, així com altres professionals que tinguin interès per saber-ne més.


Paul McCartney és l'estrella de rock més rica de tots els temps? - Entreteniment | Setembre 2020\nSi feu una simple matemàtica, comenceu a veure la impressionant riquesa que Paul McCartney ha acumulat al llarg dels anys. Comença pels seus guanys amb The Beatles, en què McCartney va ser el compositor principal amb John Lennon.\nLa banda va esclafar els rècords de venda de discos i entrades de concerts i es va convertir en el millor artista més venut de la història. Amb vendes mundials, The Beatles ha venut més de 600 milions de discos. (Més de 1.600 milions de singles s'han comprat des que va debutar el grup el 1963.)\nDesprés del final de The Beatles, McCartney va continuar la seva gira i gravació. Tot avançant aquesta dècada, va obtenir més de 50 milions de dòlars per a un treball d’un any (2015).\nArrogeu una herència per valor de 200 milions de dòlars, a més d’un valor net de 500 milions de dòlars de la dècada anterior, i esteu buscant una de les persones més riques que mai han interpretat un instrument professionalment.\nDe fet, McCartney, que va complir 76 anys al juny, pot ser que sigui molt bé la més popular estrella de rock que hagi viscut mai.\nIngressos de 350 milions de dòlars de 2010-16\nThe Beatles, Paul McCartney, prova sort en una màquina escurabutxaques a Las Vegas, el 20 d'agost de 1964, durant la primera gira als Estats Units. | Harry Benson / Daily Express / Arxiu Hulton / Getty Images\nUn informe de Forbes del 2016 va destacar el tipus de guanys que aporta McCartney fins avui. En els dotze mesos anteriors, havia guanyat 56,6 milions de dòlars en vendes de viatges i àlbums.\nA la presa de la seva presa de dècades (2010-16), Forbes va anotar els ingressos de McCartney amb un import de 350 milions de dòlars abans de l’impost. Això el va situar entre les celebritats més riques del període en diverses ocasions.\nTot i això, havia estat una marxa cap a l'estat de multimilionari una dècada abans. En el moment de la mort de la seva dona Linda el 2000, McCartney tenia un valor net estimat de 500 milions de dòlars.\nLa BBC va negar-se a especular sobre el valor immobiliari de Linda en aquell moment (alguns van dir que superava els 200 milions de dòlars), però el servei de notícies va assenyalar que el seu negoci alimentari només valia 60 milions de dòlars anuals. (El dòlar del 2019 seria de 87,5 milions de dòlars.)\nLinda McCartney va deixar tot el seu estat al seu marit i, a causa de la seva doble ciutadania, Paul va poder rebre-la sense pagar cap impost britànic. Al començament d'aquesta dècada, les publicacions van començar a estimar el seu valor net superior als 800 milions de dòlars. A partir del 2019, ha augmentat fins a més de mil milions de dòlars.\nEl valor net de McCartney d'1.2 bilions de dòlars el converteix en l'estrella de rock més rica mai.\nPaul McCartney actua a l'escenari durant el '12-12-12 ~ The Concert For Sandy Relief' el 12 de desembre de 2012 al Madison Square Garden de Nova York. | Don Emmert / AFP / Getty Images\nSi ens fixàvem en la llista de músics més rics de tots els temps de fa uns quants anys, hi trobareu el compositor de Broadway Andrew Lloyd Webber (1.200 milions de dòlars) a la part superior. Tanmateix, els turismes implacables i les royalties sense parar de McCartney l'han empès al territori multimilionari.\nA partir del 2019, s'estima que el seu valor net va ser de 1.200 milions de dòlars. Com que Lloyd Webber no és un rocker, no hi ha dubte que McCartney és l'estrella de rock més rica que ha viscut mai. (Pot ser que hagi superat Webber com el músic més ric, de totes maneres.)\nJohn Lennon li hauria donat una candidatura pels diners que hagués viscut? Com que no sabem quant hauria fet la gravació i la gira de Lennon, és impossible de dir. Però sabem amb certesa que Paul McCartney ha fet comptar cada any.


L’enquesta preelectoral del CRES baixa el marge d’error del 5% al 3% | BonDia Diari digital d'Andorra.\nEl Centre de Recerca Sociològica (CRES) de l’Institut d’Estudis Andorrans ja ho té tot a punt per a la pròxima enquesta política preelectoral. Es posarà en marxa a finals d’aquest mes, quan es preveu que ja estiguin formalitzades totes les candidatures que es presenten. Es tracta de la tercera enquesta política que es fa abans d’eleccions, i des del CRES s’ha volgut millorar la representativitat. Això significa que si fins ara la mostra recollida era de 400 andorrans i 400 no andorrans, la d’aquest any serà de 800 andorrans i de 400 no andorrans. Això suposa una millora qualitativa dels resultats perquè segons explica el director del CRES, Joan Micó, “el marge d’error es reduirà del 5% que s’havia tingut a les anteriors enquestes al 3% aproximadament que es tindrà en aquesta nova enquesta”.\nPel que fa al contingut del qüestionari, serà el mateix però s’ha formulat de manera més senzilla. Així els ciutadans elegits de manera aleatòria hauran de respondre les seves preferències de cara als pròxims comicis, amb preguntes com quin líder polític valora millor, o quin partit li dona més simpatia, o quina valoració fa del Govern i de l’oposició. Però també les preguntes determinants de a quin partit votarà o quin partit creu que guanyarà, o a quin partit no votaria mai, entre d’altres.\nS’ha afegit alguna qüestió per tenir millor identificat l’entrevistat, com per exemple que determini si és andorrà de naixement o s’ha fet andorrà.\nEl director del CRES assegura que els resultats de les anteriors enquestes han coincidit amb els resultats electorals, almenys en el partit que ha sortit vencedor. Però també remarca que “cal matisar aquesta afirmació, ja que l’enquesta ens permet determinar el vot a la llista nacional, però de les llistes parroquials, que tenen un pes molt important, no en tenim tanta mostra a l’enquesta”, va explicar Micó.\nAixí doncs, en la darrera enquesta política es va encertar el triomf de Demòcrates per Andorra, però l’enquesta apuntava com a segona força política el Partit Socialdemòcrata quan van ser els Liberals qui van treure més vots. “Això s’explica perquè si s’analitza el vot ocult aquest sempre és un vot conservador”, va comentar Micó.\nVot ocult o conservador\nEl vot ocult a les enquestes preelectorals del CRES ha rondat sempre la meitat dels vots.Pel que fa a l’increment de l’abstenció també és destacable i d’aquesta tendència, ja se’n va fer un estudi específic.\nEl vot ocult està reflectit en les xifres d’aquells que o bé no saben a qui votaran, o béno volen dir-ho. Dels últims, segons l’experiència de les darreres enquestes, no ho diuen perquè són vots conservadors que després si es creuen les dades dels resultats dels comicis amb les de les enquestes se sap que el vot ocult prové d’aquestes forces situades més a la banda dreta ideològicament parlant.\nMicó també remarca que l’enquesta es fa en el període que hi ha entre el moment que es formalitzen les candidatures i abans que comenci la campanya electoral. Els resultats també es publiquen abans de la campanya. Aquest fet suposa un fre per a molts dels enquestats a l’hora de pronunciar-se sobre a qui votaran, perquè “el qüestionari es realitza quan els enquestats encara no saben el programa electoral”, va comentar Micó.\nEl CRES disposa dels mateixos mitjans per fer aquesta enquesta, que tindrà el doble de representativitat o de mostra que l’anterior, però Micó va explicar que s’ha formulat d’una manera amb què es podrà fer més ràpidament i amb un sistema informàtic més modern.\nEls resultats d’aquesta tercera enquesta política preelectoral es faran públics abans del24 de març, quan es preveu que comenci la campanya electoral.


Puigdemont furga en la condemna d'Estrasburg contra Espanya que esquitxa de ple Grande-Marlaska La República\nEl ministre d’Interior era el jutge del cas i no va atendre les denúncies de tortures per part d’uns joves independentistes bascos detinguts el 2011\nPuigdemont en una sessió de l'eurocambra.\nLa nova condemna del Tribunal Europeu de Drets Humans contra la justícia espanyola per no investigar una denúncia per tortures per part d’un detingut basc esquitxa de ple el ministre d’Interior, Fernando Grande-Marlaska, que el 2011 va ser el jutge que duia el cas i no va atendre les denúncies de tortures que van fer els processats. Davant d’aquests fets i l’endemà que l’eurodiputat del PSOE, Domènec Ruiz Devesa, afirmés al parlament europeu que la declaració d’independència “no va ser cap broma” i la vinculés a la invasió nazi de Polònia i l’assalt al Capitoli Puigdemont ha piulat: “Si fóssiu un eurodiputat del PSOE, com qualificaríeu un règim polític que permet tortures policials i que quedin impunes? I d’un govern que té de ministre de l’Interior el culpable d’aquesta vulneració de drets humans? Què, fem comparacions?”.\nSi fóssiu un eurodiputat del PSOE, com qualificaríeu un règim polític que permet tortures policials i que quedin impunes? I d'un govern que té de ministre de l'Interior el culpable d'aquesta vulneració de drets humans? Què, fem comparacions? https://t.co/yOZvCUYhrr\n— Carles Puigdemont (@KRLS) January 19, 2021\nTambé avui Puigdemont ha denunciat en el ple de l’Eurocambra la manca de “compromís pressupostari” del govern espanyol amb el corredor mediterrani. Durant la seva intervenció, Puigdemont ha criticat que el pressupost que hi destina el govern espanyol està “lluny” del que seria necessari. “Sense un compromís pressupostari per part dels governs, en aquest cas de l’espanyol, el projecte triga més temps de l’esperat”, ha denunciat. A més ha reclamat més inversions perquè hi hagi “la interoperablitat necessària” amb ports i aeroports.\nEn un debat al ple sobre la xarxa de transport transeuropea, la comissària de Transport, Adina Valean, ha apostat per reforçar les connexions transfrontereres i ha rebutjat retardar la finalització de la xarxa bàsica més enllà del 2030.\n“Ampliar el termini del 2030 no és una opció”, ha dit Valean, que ha afegit que caldran 300.000 milions d’euros en els pròxims 10 anys per finalitzar-la.


per Redacció dilluns, 2 de desembre 2013 - 00:00h\nEls Mossos d’Esquadra detenen a les Garrigues un fuster que robava a les cases on treballava| Redacció\nDes del mes de març els mossos havien rebut tres denúncies per robatoris i furts en cases de la població d'Arbeca. Al març es va denunciar la sostracció de 450 euros en metàl·lic i joies en una casa, on no es va produir cap signe de forçament. A l’immoble només hi havia un fuster treballant, el qual va manifestar que no va veure ni escoltar res estrany.\nEl passat mes d’octubre van sostreure 500 euros en una casa que es trobava en reformes. A l’edifici hi treballaven diversos operaris que no van veure res anormal. Inicialment els investigadors van valorar que l'autor podria ser algú que havia aprofitat la provisionalitat dels accessos a la casa per entrar sense forçaments.\nA principis de novembre van tornar a sostreure 200 euros de l’anterior d'una altra casa. Les reformes havien finalitzat feia dies i no es va trobar res forçat. Aquestes circumstàncies van centrar la investigació sobre els diferents operaris que havien estat treballant a l’edifici, ja que tot apuntava que havien utilitzat unes claus falses per accedir-hi.\nA mesura que s’anava prenent declaració als esmentats treballadors de l’obra es va constatar que alguns d’ells també havien patit el furt d’alguna de les seves eines. La investigació va desvelar que en tots els casos que s’havien produït robatoris o furts sempre es trobava present el mateix fuster.\nAmb tots els indicis, els mossos van detenir el 28 de novembre l’esmentat fuster. Al dia següent es va efectuar una entrada i perquisició al seu domicili d’Arbeca. Durant l’actuació policial es van localitzar diverses joies que coincidien amb les sostretes, en un amagatall creat dins d’un armari. Seguidament es va escorcollar el seu taller, situat a la mateixa població, on es van localitzar unes màquines industrials que també constaven com a sostretes.\nD’altra banda, aquesta detenció també va permetre resoldre un altre robatori comès l'any 2007 a la mateixa població. En aquella ocasió una veïna va requerir els serveis del fuster perquè no podia obrir la porta de casa i l’home va entrar per una finestra per obrir-la des de l'interior. Posteriorment la dona va denunciar que li havien sostret uns 2.900 euros.\nLa investigació continua oberta i no es descarten noves imputacions. Algunes de les joies i eines industrials recuperades no han estat reconegudes, per la qual cosa s’estan fent indagacions per determinar la seva procedència. El detingut va quedar en llibertat després de declarar a la comissaria de les Borges Blanques, amb l’obligatorietat de comparèixer als jutjats de Lleida quan sigui requerit.\nDos detinguts per sis robatoris amb força en diversos magatzems agrícoles del Segrià


Una marxa cicloturista per a valents\n'Purito' reconverteix el seu duríssim traçat d'enguany per a la Vuelta a Espanya en la 1a Marxa cicloturista Joaquim Rodríguez Oliver\nANA Sant Julià de Lòria Actualitzada el 19/03/2015 18:46\n651x366 Joaquim 'Purito' Rodríguez amb el cartell de la seva marxa cicloturista / J.D. Joaquim 'Purito' Rodríguez amb el cartell de la seva marxa cicloturista / J.D.\nEl ciclista resident més internacional, Joaquim 'Purito' Rodríguez, ja té la seva pròpia marxa cicloturista, la 'Purito Andorra 2015 1a Marxa Joaquim Rodríguez Oliver'. Es tracta del mateix recorregut dissenyat per Rodríguez per a la Vuelta a Espanya d'aquest 2015, una etapa íntegra en territori andorrà, amb 145 quilòmetres de distància i un desnivell positiu de 5.200 metres, que, com ha recordat Rodríguez, ha estat qualificada arreu del món com "possiblement l'etapa més dura de la història de les grans voltes". Això sí, la versió cicloturista, que se celebrarà unes setmanes abans de la Vuelta a Espanya, concretament el 9 d'agost, sortirà de Sant Julià de Lòria, el Comú de la qual és col·laborador de la marxa i que se suma als patrocinadors Andorra Turisme, Govern d'Andorra i l'escola de ciclisme Sprint Club Andorra per fer possible l'esdeveniment. L'objectiu és complementar la gran cursa ciclista d'Andorra, la Volta als Ports, per donar a conèixer les carreteres on s'entrenen cada vegada més ciclistes professionals, a banda de Joaquim Rodríguez, i fer que es desplacin al país una bona quantitat de cicloturistes -de moment, calculen que fins a 500, tot i que la falta d'experiència d'una marxa d'aquestes característiques al país impedeix saber-ho amb certesa. Rodríguez també ha anunciat que espera que professionals i directors d'equips participants en la Vuelta a Espanya s'apleguin a Andorra el 9 d'agost per comprovar el que els espera setmanes abans de l'etapa oficial.\n"M'encanta, sempre que algú parla de ciclisme, contribuir en fer alguna cosa pel país, cada vegada m'agrada més la muntanya que hi ha aquí", ha assegurat Rodríguez abans de recordar que el nombre de professionals i els equips que fan aquí les seves concentracions no deixa d'augmentar. "Per alguna cosa serà", opina 'Purito', "potser era un terreny una mica desconegut", ha afegit abans de celebrar que cada vegada més hotels s'adapten a les necessitats del món cicloturista.\nA partir d'aquest estiu aquest tipus de visitant tindrà un al·licient més per venir a Andorra. Podran compartir una ruta qualificada d'"extrema", amb 145 quilòmetres de distància i 5.200 metres de desnivell positiu que ascendeix sis ports: Beixalís, el coll d'Ordino, la Rabassa, la Gallina, la Comella i els Cortals d'Encamp. És el mateix recorregut de l'onzena etapa de la Vuelta a Espanya 2015, que se celebrarà el 2 de setembre -tres setmanes després de 'la Purito 2015', que s'ha organitzat per al 9 d'agost. Hi haurà la possibilitat d'estalviar-se els ports més complicats si s'arriba fora de l'hora de tancament del control a la base, tot i que també hi ha l'opció curta, de 80 quilòmetres i 3.500 metres de desnivell positiu, amb quatre ports.\nLa sortida i l'espai pels corredors estarà situat a Sant Julià de Lòria, una parròquia que, segons el seu cònsol menor, Manel Torrentallé, "fa dies que està acostumada al món del ciclista i el promocionem molt i estem molt contents de continuar-ho promocionant [...] estem parlant d'una figura mundial". Precisament, en aquest sentit s'ha manifestat l'organització, amb Pepe Cuevas al capdavant, que esperen que la proposta cridi l'atenció de molts participants -de moment en preveuen fins a 500 i així s'han fet els càlculs amb els responsables de circulació, ja que la marxa transcorrerà compartint les carreteres amb el trànsit habitual, però es pot ampliar més enllà d'aquest nombre.\nPel que fa a la part esportiva, Emili Pérez, president de l'Sprint Club Andorra espera que sigui un complement a la Volta als Ports, i que permeti al cicloturista "comparar-se amb l'elit mundial". De fet, Rodríguez ha assegurat que espera professionals i directors d'equips de la Vuelta a Espanya a la marxa, un esdeveniment que vol mantenir, a l'igual que, confia, farà la Vuelta amb l'etapa que ha dissenyat i que s'estrenarà aquesta edició 2015. L'objectiu és que acabi esdevenint com les marxes italianes que ressegueixen els traçats del Giro d'Itàlia i que triomfen entre els aficionats.\nPer inscriure-s'hi es pot fer a través del web www.lapurito.com amb un cost de 45 euros fins al 31 de maig i de 55 euros fins al 15 de juliol, quan es tanca la inscripció. Pepe Cuevas ha explicat que es preveu un ritme de 14 quilòmetres per hora per al més lent i de fins a 28 quilòmetres per hora, que contrasten amb els 31-35 km/h que preveu la Vuelta a Espanya. La marxa s'ha pensat amb aquesta duresa perquè "el cicloturisme cada vegada necessita més i vol més, i que sigui abans de la Vuelta és brutal, tindrem molt ressò, el dia 9 d'agost es podran recollir les primeres sensacions del recorregut i molts ciclistes professionals vindran a provar l'etapa", ha insistit Cuevas.


Novetats del districte – gener 2020 | Barcelona en Comu SSG\nNovetats del districte – gener 2020\n30 de gener de 2020 Generalsarria-stgervasi\nEl passat dia 7 de gener van començar les obres de rehabilitació de l’antic Mercat de Vallvidrera per convertir-lo en un nou espai sociocultural per al veïnat, que n’ha reivindicat molt la posada en marxa. Donem resposta així al compromís de programa que vam adquirir al mandat anterior i que ara comença a veure la llum. La finalització de l’obra està prevista per a mitjan 2021.(més info).\nEl Govern del Districte ha continuat treballant en la millora de la gestió i la prevenció de residus, i al Jardí de les Tres Torres està a punt de finalitzar la construcció d’un nou punt verd, l’obertura del qual està prevista durant el mes de febrer.\nEn l’àmbit educatiu i juntament amb el Consorci d’Educació, el Districte està treballant perquè l’Escola Poeta Foix esdevingui un dels refugis climàtics de la xarxa que s’està creant a la ciutat per front als reptes del canvi climàtic, els quals ja tenen especial incidència en els col·lectius més vulnerables com els infants i la gent gran.\nI a escala de ciutat, aquest 2020 s’han posat en marxa la Zona de Baixes Emissions i unes noves tarifes del transport públic, dues mesures que, juntament amb d’altres de complementàries, tenen l’objectiu bàsic de reduir les emissions de gasos contaminants i amb efecte d’hivernacle a l’interior de la ciutat i de facilitar el canvi de la ciutadania cap a modes de mobilitat més sostenibles i saludables. Per finalitzar, cal assenyalar, a més, que actualment s’està enllestint la mesura relativa a les noves llicències per a motos i bicis d’ús compartit, a fi preservar i protegir l’espai públic de la ciutat, promoure una mobilitat més sostenible i combatre l’excés de contaminació.\nIniciativa Ciutadana Europea per un habitatge assequible\nAmb la signatura d’aquesta iniciativa es demana a la Comissió de la Unió Europea millorar les condicions marc legals i financeres per aconseguir que totes les persones d’Europa tinguin accés a un habitatge.\nun accés més fàcil per a tots a habitatges públics, socials i assequibles,\nla no aplicació dels criteris de Maastricht a la inversió pública en habitatges públics, socials i assequibles,\nun millor accés a finançament de la UE per als promotors d’habitatge públic, sostenible i sense ànim de lucre,\nnormes socials per als lloguers de curta durada basades en la competència i\nla compilació d’estadístiques sobre les necessitats d’habitatge a Europa.\nPodeu signar aquí.\nActivitat dels consellers de BComú al districte\nEls consellers Llorenç Sena i del Llano han començat a treballar amb els serveis tècnics del districte una estratègia de prevenció i contenció sobre les activitats dels grups amb discursos violents i d’intolerància que s’ha d’anar desenvolupant en els propers mesos. També han promogut diverses reunions amb diferents actors municipals i de l’àmbit social per començar a determinar el futur ús del Dipòsit del Rei Martí, al barri de la Bonanova. Pel que fa al Pla d’Actuació del Districte, han assistit a diverses reunions amb els serveis tècnics del Districte i de participació per preparar-ne el procés de debat i participació ciutadana. En l’àmbit social i veïnal, han assistit a diversos actes de la Festa de Sant Vicenç de Sarrià. Així mateix, s’han ocupat de preparar i coordinar el trasllat durant dos dies a la seu del Districte de l’alcaldia i el seu equip de govern, amb la finalitat, entre d’altres, que l’alcaldessa i la resta de regidors/ores del govern coneguin de més a prop la realitat del districte.\nEl conseller del Llano, a més, ha treballat per reprendre les actuacions del Districte a l’hora de promoure la importància i necessitat del sistema de recollida selectiva porta a porta de Sarrià. Com a responsable de mobilitat, ha participat en diverses reunions amb l’objectiu de tractar la pacificació d’entorns escolars i l’obertura de determinats carrers en dies assenyalats per a ús i gaudi ciutadà.\nEl conseller Sena, per la seva banda, ha participat en la presentació de l’estat del projecte d’execució de la Biblioteca de Sarrià, als portaveus polítics de l’oposició, les entitats i l’Ass. de Veïns de Sarrià, que han pogut conèixer directament de l’equip redactor l’equipament i els seus usos, els accessos directes i el cronograma d’execució de l’obra. El conseller Sena també ha presidit la sessió de trobada amb la Plataforma Construïm La Sarrianenca per conèixer les necessitats d’un nou espai per a les entitats de cultura popular del Districte.\nFinalment, el conseller Sena també ha participat en la primera trobada de consellers d’Urbanisme per perfilar les línies mestres del mandat: ciutat més humana, equilibri territorial, enfrontar l’emergència climàtica i la coproducció de polítiques urbanístiques entre d’altres.\nDurant el mes de febrer i març tindran lloc els diferents debats referents al programa d’actuació del districte, les convocatòries dels quals podreu trobar al web del districte i al decicim.barcelona.\nAudiència Pública – 11 de febrer, 18.30 h, lloc a determinar\nComissió Consultiva d’esports, educació, innovació, promoció econòmica, seguretat i relacions institucionals – 17 de febrer, 18.30 h, pl. Consell de la Vila de Sarrià\nComissió Consultiva drets socials, cultura, ecologia, urbanisme i mobilitat – 18 de febrer, 18.30 h, pl. Consell de la Vila de Sarrià\nXerrada «Mesures urgents per un futur sostenible» – 27 de febrer, Casa Orlandai, carrer Jaume Piquet, 23\nConsell plenari del Districte – 3 de març, 18.30 h, pl. Consell de la Vila de Sarrià.\nAquí trobareu tots els llibres relacionats amb el districte que ha publicat l’Ajuntament de Barcelona fins a l’actualitat. Els trobareu classificats per diferents temàtiques i també hi podeu fer una cerca per paraules claus.\n← Informació del districte – Desembre 2019\tNovetats del districte – febrer 2020 →\nA Sarrià – Sant Gervasi en Comú continuem amb força la campanya per al #ElCanviQueCatalunyaMereix\nA Sarrià – Sant Gervasi en Comú continuem amb força la campanya per al #ElCanviQueCatalunyaMereix 22 de febrer de 2021


Quants antònims de 'general' pot trobar La Vanguardia? - Mèdia.cat - Observatori Crític dels Mitjans Quants antònims de 'general' pot trobar La Vanguardia? - Mèdia.cat - Observatori Crític dels Mitjans\nQuants antònims de ‘general’ pot trobar La Vanguardia?\nLa vaga general d’ahir ha arribat als mitjans amb l’habitual guerra de xifres d’aquest tipus de convocatòries. En una anàlisi posterior a l’aturada del març passat Mèdia.cat ja va posar en dubte l’actual sistema quantitatiu de valorar aquestes mobilitzacions –i més en una situació laboral tan fragmentada i inestable com l’actual- i donava certes claus més qualitatives que no han estat gaire escoltades –més enllà d’algunes peces d’opinió– veient tant les cròniques periodístiques com els comunicats governamentals, patronals i sindicals.\nTambé és habitual de les vagues generals les portades ideològiques, en la que els diaris tracten amb els seus titulars, més que explicar la realitat, tractar de definir-la, pressionant, segons la seva línia editorial, un o altre actor destacant l’èxit o fracàs de la mobilització. En aquest sentit ha estat àmpliament comentada la portada de La Razón, dissenyada amb l’ànim provocador que caracteritza el diari.\nEn aquest ambient ha passat més desapercebut el titular de La Vanguardia, que assegura que ha estat una “vaga limitada”.\nComparant-la amb la virulenta militància de la “caverna” madrilenya, la capçalera del Grup Godó no sembla gaire desencaminada, encara que caldria emmarcar aquesta “limitació” en el paper que pot tenir una vaga general en les condicions laborals del segle XXI. I almenys aquesta vegada –a diferència de les dues anteriors- no s’ha centrat en els incidents violents minoritaris. El problema ve quan es compara el titular –de la mateixa manera que ho ha fet el blocaire Antonio Maestre per a la premsa de Madrid- amb els que van informar d’aturades anteriors. És llavors quan resulta difícil de comprendre com ha de ser una “vaga general” per a La Vanguardia.\n“Vaga parcial” va titular el març passat; “vaga no general”, el setembre del 2010; “vaga desigual”, el juny del 2002. A la dècada dels anys 90 encara no havia iniciat la tradició de buscar repetitius jocs de paraula antònims al concepte “vaga general”, però això no vol dir que en pogués acceptar un èxit: “la vaga no va paralitzar la vida ciutadana” –gener de 1994- i “fracassa l’intent de paralitzar Espanya” –juny de 1992.- L’única vegada que el diari ha reconegut una aturada com a reeixida va ser la ja mítica del 14 de desembre de 1988, però només a causa que “La suma de protestes i intimidacions provoca una vaga general massiva”, en una línia argumental que avui seria convalidable amb la de les capçaleres madrilenyes, però a l’època se’n va quedar a la dreta, ja que aquestes apostaven per “simpatitzar” amb els sindicats per desgastar al Govern espanyol de Felipe González. La de juny de 1985 tampoc els va semblar massa important –“L’abstenció d’UGT va limitar la vaga general d’ahir”- ni la de 1976, la primera després de la mort de Franco, que sols va ser comentada a la pàgina 3 per destacar-ne l’“Escassa incidència de la vaga d’ahir en la vida ciutadana”. I si anem encara més enrere, el diari tampoc va concedir com a èxit sindical la famosa Vaga de la Canadenca, que va deixar Barcelona sense llum i que va forçar al Govern espanyol a aprovar la llei que regulava la jornada de vuit hores.\nRelat de la violència\nTambé relacionada amb la cobertura de la vaga general oferta per La Vanguardia cal destacar el doble barem amb el que el diari presenta els fets violents segons quin sigui el seu origen. Durant l’aturada del 29 de març el diari va publicar aquest vídeo en el que el membre d’un piquet agredia una persona que se li encarava. Sense cap context dels fets, l’únic text que acompanyava les imatges deia que “manifestants incontrolats (…) han agredit a treballadors que no volien secundar la vaga general” –després es va saber que era un, en singular, i empresari.-\nEn canvi l’aturada d’ahir va quedar marcada per les imatges de l’agressió d’uns antiavalots a un menor a Tarragona i els cops gratuïts a una altra jove. Sent ambdues agressions igualment lamentables, només en el segon cas, però, La Vanguardia opta per acompanyar el vídeo d’un extens article on s’explica detalladament com i de quina manera comencen les càrregues, es dóna veu a la policia per afirmar que el cop al menor va ser “de rebot” i fins i tot s’entra a petits detalls, com assegurar que el segon agent que arriba per colpejar les altres persones que estan agenollades atenent el ferit ho fa “desconeixent els fets anteriors”.\nUna contextualització molt necessària per entendre les imatges i que seria d’agrair sempre que es pengessin documents similars als webs dels diaris.\nLa Vanguardiavaga generalviolènciacontextualitzarhemeroteca


Spank Català: Bon Nadal i molt bones festes a tots i a totes!!!\nEn aquests dies en què predominen sensacions de pau, amor i harmonia, hem decidit oblidar-nos de les nostres diferències (només temporalment, eh!!!), ajuntar-nos per a celebrar aquest Nadal amb tots vosaltres i desitjar-vos de tot cor unes molt bones festes i un any 2009 ple de noves i satisfactòries experiències spanks.\nHem pensat que, com que és també una època de l'any en la que tots ens intercanviem regals de tota mena, seria una bona idea fer-vos un present nadalenc que al mateix temps tingués a veure amb els nostres gustos especials. Per aquest motiu, us afegim a continuació l'enllaç per a que pugueu gaudir d'un petit vídeo de "Punished Brats", interpretat per la simpàtica i entremaliada Amber Pixie Wells i pel mític Richard Windsor. El seu títol, Father Christmas, ens situa en un ambient propi d'aquestes dates. Els seus protagonistes, com bé podeu suposar, aconsegueixen condimentar la trama amb una bona surra i és que ells saben molt bé què és allò que més ens agrada!!!\nPunxeu aquí per descarregar-vos el vídeo\nSpankee.bcn, spanker.bcn i mestreton (l'okupa!!!)\nPublicat per mestreton a 20:42\nEtiquetes de comentaris: festes/celebracions, vídeos


La Guàrdia Civil deté en una comunió a un narcotraficant fugit de la justícia\nLa Guàrdia Civil, en el moment de la detenció.\nL'ajuda d'un dron va ser clau\nLa Guàrdia Civil ha detingut a La Algaba (Sevilla) a un narcotraficant que portava fugit des del mes de juliol de 2020. La detenció ha tingut lloc durant la celebració d'una comunió en un restaurant en la qual participava com a convidat.\nSegons la Guàrdia Civil, l'assumpte deriva d'una operació finalitzada el juliol de 2020 amb la detenció de més de 30 integrants de l'organització criminal dels Germans Llanes.\nLa Guàrdia Civil va trobar més de cinc tones d'haixix, dos quilograms de cocaïna, més de 30 vehicles, diverses armes de foc (entre elles un fusell de guerra model Kalashnikov) i més de 100.000 euros en efectiu.\nDes del dia del desplegament policial, un dels caps de l'organització es trobava fugit, tractant-se de D.J.C.M., alies Chacón, responsable de la infraestructura logística de l'organització i del tràfic de cocaïna.\nAquesta persona vivia des de llavors a cavall entre diverses províncies andaluses per a evitar la seva detenció, tractant-se d'un individu extremadament esmunyedís.\nLa Guàrdia Civil disposava no obstant això d'informació d'un esdeveniment familiar en un conegut restaurant situat a la sortida de La Algaba, on familiars del fugit anaven a celebrar una comunió.\nDavant la sospita que pogués assistir a aquesta, es va disposar un operatiu format per efectius de diverses unitats, amb personal en tots els accessos i en el perímetre del lloc, al qual van accedir guàrdies civils de paisà per a no entorpir la celebració familiar.\nTan bon punt va adonar-se que els agents es dirigien cap a ell, el subjecte va saltar una tanca de gran altura i va fugir a la carrera camp a través, però poc temps després és detingut per la Guàrdia Civil, gràcies a l'ajuda d'un dron també desplegat.\nComenta el contingut : La Guàrdia Civil deté en una comunió a un narcotraficant fugit de la justícia


Un matrimoni enreda «First Dates» i es cola al creuer per a solters - Diari de Girona\nUn matrimoni enreda «First Dates» i es cola al creuer per a solters\nEls jubilats canaris Jero i Adriana fa anys que són casats i es van presentar als càstings per separat\nJero i Adriana, els dos falsos solters de «First Dates». mediaset\nJero i Adriana, els dos falsos solters de «First Dates».\nEl creuer del programa First Dates va salpar dilluns passat a Cuatro carregat de solters i solteres disposats a trobar l'amor enmig del mar. No obstant això, ben aviat s'ha descobert que dos dels seus participants no eren exactament solters. Jero i Adriana, una parella de jubilats de 67 anys es va presentar als càstings per separat. Ell va demanar als responsables que seleccionessin a Adriana, a qui presumptament havia conegut quatre anys enrere en una platja nudista a les illes Canàries. Davant les càmeres tot semblava ideal. Un home i una dona, enmig del mar, que es van enamorar bojament.\nNo obstant això, res és el que sembla i la farsa no ha tardat gaire en ser descoberta. Segons informa el diari La Vanguardia, diversos veïns del municipi de Tazacorte, a l'illa de La Palma, han confirmat que Jero i Adriana fa anys que són casats i que, segons sembla, amb la seva participació al date show buscaven fer un creuer gratuïtament.\n«Aquí tothom estava flipant, els grups de WhatsApp treien fum quan els vam veure aparèixer a la televisió», ha explicat una veïna que fins i tot afirma haver anat al seu casament, en declaracions recollides per La Vanguardia.\nTal ha estat la polèmica generada que Warner Bros España ha acabat admetent, mitjançant la xarxa social Twitter, que «després de més de 5.200 cites... una parella ens l'ha colat!».


Farmaciola. Farmacioles per a l'empresa, la llar, l'esport, les escoles, ...\nFarmaciola. Farmacioles per a empreses.\nEs denomina farmaciola a un element destinat a contenir els medicaments i utensilis indispensables per a brindar els primers auxilis o per a tractar malalties comuns. La disponibilitat d'una farmaciola sol ser prescriptiva en àrees de treball.\nEs imprescindible disposar d'una farmaciola de primers auxilis tant a casa, com a les empreses, al cotxe, a l'escola, per l'esport o altres llocs on es reuneixin moltes persones.\nA la Farmàcia Roser Miró us prepararem una farmaciola a la vostra mida. Us enumerem el material més habitual del que ha de disposar una farmaciola:\nTiretes de diferents mides\nSon substàncies per per prevenir la infecció en aquells casos en els que s'ha produit una lesió. Existeixen varies alternatives:\nClorhexidina o tintura de iode o povidona\nAigua d' hamamelis\nAnalgèsics - Antitèrmics\nAntiinflamatori d'ús tòpic i oral\nLoció de calamina\nMedicaments contra el restrenyiment\nSolució restauradora d' electròlits i glucosa\nAnalgésics: acido acetil salicílico, ibuprofeno, paracetamol...\nPomada para a les cremades\nCrema per a les picades i inflamacions locals.\nLegislació: Aquesta web esta gestionada des de la Farmàcia Roser Miró, legalment establerta a Escaldes, Principat d'Andorra. Els termes i condicions d'ús d'aquesta web estan regits per les lleis d'Andorra. Igualment tots els seus productes i medicaments han estat autoritzats pel Ministeri de Salut i Benestar Social del Govern d'Andorra.\nComprar farmacioles. Comprar farmaciola per a l'empresa.


Butlletí Salut Catalunya núm. 43. Canal Salut. Generalitat de Catalunya\nDimecres, 23 de setembre de 2015\t Imprimeix\nDesplegament a Catalunya del Codi sèpsia\nEl desplegament a Catalunya del Codi sèpsia millorarà la detecció i facilitarà el tractament precoç de la patologia.\nEl 2014 a Catalunya 478 menors de 16 anys i 22.255 adults amb sèpsia greu van ser ingressats en un hospital d’aguts; aproximadament un 25% d’aquests pacients van ingressar en una unitat de cures intensives.\nLa sèpsia greu és una síndrome amb risc vital, com l’infart i l’ictus, que presenta una mortalitat global del 20% entre els pacients afectats. El pronòstic dels pacients amb sèpsia greu millora de forma important si es fa una detecció precoç i un inici de tractament immediat.\nEn l’elaboració del Codi han participat set societats científiques de les especialitats que intervenen en l’atenció als pacients amb sèpsia greu.\n5.200 pacients ja han participat en els diferents grups de Programa Pacient Expert Catalunya\nEl Programa Pacient Expert Catalunya és un dels 32 projectes estratègics inclosos en el Pla de salut 2011-2015 amb la finalitat de potenciar la responsabilització i el foment de l’autocura dels pacients i dels cuidadors amb la seva salut.\nL’envelliment de la població i l’augment de malalties cròniques demanen un nou enfocament en la gestió del sistema sanitari, que s’orienta cap als malalts crònics i situa la persona en el centre del sistema.\nEl pacient expert és el protagonista que comparteix coneixements i comparteix experiències amb altres persones que pateixen el mateix problema de salut i cal destacar que, de tots els participants, 340 han actuat com a pacients experts.\nEl nou portal està obert a tots els ciutadans i permet compartir els continguts publicats a través de xarxes socials, blogs i webs.\nEl servei ja compta amb més de 167 vídeos i 15 cartells que s’estan distribuint a través de més de 700 pantalles situades als centres sanitaris i altres organismes.\nEl Govern inclou les dades de salut pública en els estudis de la Central de Resultats per millorar la qualitat de l’atenció sanitària.\nAmb la mesura acordada avui, la Central de Resultats analitzarà també indicadors sobre les vacunacions, la salut alimentària i ambiental, els hàbits i estils de vida de la població, les toxicomanies, la vigilància epidemiològica i la salut laboral, entre d’altres\nEl Govern ha aprovat incloure els indicadors sobre salut pública en els estudis de la Central de Resultats. Fins ara, la Central de Resultats recollia els indicadors dels hospitals, centres d’atenció primària, centres d’atenció sociosanitària i de salut mental i addiccions, i instituts de recerca. Amb la mesura acordada, incorporarà també indicadors sobre promoció de la salut i prevenció de la malaltia, la protecció de la salut, les toxicomanies, la vigilància epidemiològica i la salut laboral, entre d’altres. L’objectiu és seguir millorant la informació, l’avaluació i la difusió dels resultats assolits en aquest àmbit.\nIII Jornada de l’Observatori d’Innovació en Gestió de la Sanitat a Catalunya\n21 experiències innovadores reben el certificat de qualitat en el marc de la III Jornada de l’Observatori d’Innovació en Gestió de la Sanitat a Catalunya.\nL’Observatori és un espai que promou la participació dels professionals i dels centres sanitaris en la identificació, valoració i visibilitat d’experiències innovadores de gestió.\nEl conseller de Salut, Boi Ruiz, ha participat en la cloenda de la III Jornada de l’Observatori d’Innovació en Gestió de la Sanitat a Catalunya (OIGS), que ha reunit a Barcelona més de 600 professionals, gestors i directius del sector salut.\nUns 112.000 catalans conviuen amb l’Alzheimer, un dels principals problemes de salut en els països desenvolupats.\nDilluns, 21 de setembre, es commemora el Dia Mundial de l’Alzheimer amb el lema "Avançant junts", amb l’objectiu d’unir esforços per lluitar contra aquesta malaltia.\nUns 112.000 catalans conviuen amb l’Alzheimer, una malaltia neurodegenerativa progressiva que ha esdevingut el quart problema de salut al món. La demència afecta sobretot persones grans, i el nombre de malalts s’incrementa a mesura que avança l’edat. Així, al voltant del 6% de les persones més grans de 60 anys pateixen la malaltia; un 9,6% són persones més grans de 70 anys i entre un 20 i un 40%, persones de més de 80 anys.\nEls consellers de Salut i Justícia participen en l’acte d’ingrés de Víctor Grífols com a nou membre de la Reial Acadèmia de Farmàcia de Catalunya.\nTant Ruiz com Gordó feliciten Grífols per la seva contribució al conjunt de la societat.\nEl titulars de Salut i Justícia, Boi Ruiz i Germà Gordó, van participar en l’acte solemne d’ingrés de Víctor Grífols com a nou membre de la Reial Acadèmia de Farmàcia de Catalunya.\nEn la primera de les intervencions, el conseller Gordó va posar la multinacional catalana Grífols com a exemple "de tenacitat, intel·ligència, modèstia i treball ben fet per a tots els que viuen i treballen a Catalunya".\nCreix un 48% el nombre de donants de medul·la òssia a Catalunya en tres anys.\nEn els últims 5 anys (2010-2014), a Catalunya s’han fet un total de 2.058 trasplantaments de medul·la òssia en adults i 334 en menors de 18 anys.\nTot i aquest augment, un 20% dels pacients no troben encara un donant compatible.\nCoincidint amb la commemoració, per primera vegada, del Dia Mundial del Donant de Medul·la Òssia, l’OCATT fa una crida a augmentar les donacions.\nEl nombre de donants de medul·la òssia a Catalunya ha crescut un 48% en tres anys, segons l’Organització Catalana de Trasplantaments (OCATT). S’ha passat dels 19.201 l’any 2012 als 28.498 donants catalans registrats durant el primer semestre de 2015.\nLa importància de preservar la capa d’ozó\nSalut Pública i Qualitat Ambiental volen conscienciar la població de la importància de preservar la capa d’ozó.\nS'ha celebrat el Dia Internacional per a la Preservació de la Capa d’Ozó.\nLes accions i polítiques enfocades a protegir el medi ambient són un element clau per a la prevenció de les malalties. La commemoració del Dia pretén conscienciar la població mundial de la importància de protegir la capa d’ozó i empènyer els governs a prendre mesures per assolir aquest objectiu.\nEl Govern de la Generalitat va aprovar l’any 2014 el Pla interdepartamental de salut pública (PINSAP) amb la finalitat d’impulsar les polítiques i iniciatives que tenen efectes beneficiosos sobre la salut dels ciutadans. En aquest sentit, el Departament de Salut vol donar ressò a les polítiques ambientals que tenen una relació directa amb la salut i, en aquest cas, destacar els efectes beneficiosos de la capa d’ozó i la necessitat de protegir-la.\nEl Servei Català de la Salut i Omakase Consulting, signen un conveni de partenariat\nEl Servei Català de la Salut i Omakase Consulting, amb la col·laboració de Bristol-Myers Squibb, signen un conveni de partenariat.\nL’objectiu és fer un estudi pilot de la metodologia d’anàlisi multicriteri com a suport a la presa de decisions en els programes d’harmonització farmacoterapèutica.\nEl Servei Català de Salut (CatSalut) i Omakase Consulting, amb la col·laboració de Bristol-Myers Squibb (BMS), han signat a Barcelona un acord per fer un estudi pilot de la metodologia d’anàlisi multicriteri (Multicriteria Decision Analysis) com a suport a la presa de decisions en els programes d’harmonització farmacoterapèutica (PHF) del CatSalut. L’objectiu principal d’aquesta metodologia és facilitar una avaluació i comparació de fàrmacs de manera estandarditzada, objectiva, transparent, sistemàtica, ponderada i eficient.\nL’Institut Català d’Oncologia esdevé referent de l’OMS\nL’Institut Català d’Oncologia esdevé referent de l’OMS en el control del tabac.\nLa designació de l’ICO és per a quatre anys i té com a objectiu donar suport en camps com la recerca i la innovació, la difusió d’informació o la capacitació professional.\nL’Institut Català d’Oncologia (ICO) ha estat designat formalment centre col·laborador de l’OMS (Organització Mundial de la Salut) per al control del tabac. La presentació oficial de la designació s’ha fet el dia 14 de setembre al Departament de Salut i ha comptat amb la presència del conseller de Salut, Boi Ruiz; el secretari de Salut Pública, Antoni Mateu; la directora general de l’ICO, Candela Calle; el cap de la Unitat de Control del Tabaquisme de l’ICO, Esteve Fernández, i Melitta Jakab, de l’Oficina Regional de l’OMS.\nPer cada euro que s’inverteix en els centres de recerca biomèdica de Catalunya aquests centres n’aconsegueixen captar tres més.\nLa recerca en ciències de la salut a Catalunya mou més de 216 milions d’euros.\nEl 22% dels fons competitius captats pels centres i instituts catalans procedeixen de la Unió Europea. Aquests capten un de cada dos euros dels recursos que l’Estat espanyol rep de la Unió Europea per a la recerca i la innovació.\nLa producció científica indexada i citable de 2013 s’ha incrementat un 5% respecte a l’any anterior.\nEls centres de recerca biomèdica de Catalunya segueixen sent capaços de multiplicar per tres els recursos obtinguts del Govern, segons l’informe de 2013 de la Central de Resultats de Recerca en Ciències de la Salut. L’acte de presentació de l'informe, que s'ha fet a la Facultat de Medicina de la Universitat de Barcelona, l’ha presidit el conseller de Salut, Boi Ruiz.\nPrograma de cribratge per detectar i tractar infeccions de transmissió sexual\nSalut Pública impulsa el Programa de cribratge per detectar i tractar infeccions de transmissió sexual.\nEl Programa, iniciat com a prova pilot, serveix per fer un diagnòstic precoç i facilitar el tractament d’unes patologies que augmenten a Catalunya.\nLa iniciativa es fa en col·laboració amb les entitats Projecte dels NOMS-Hispanosida a través del seu centre BCN Checkpoint i el Centre Jove d’Anticoncepció i Sexualitat (CJAS) i té el suport de l’Hospital Universitari Vall d’Hebron.\nEl Departament de Salut i el CAC demanen evitar els estereotips sobre salut mental en els mitjans audiovisuals\nInsten a informar sobre aquests trastorns de forma més acurada, correcta i sensible.\nEl Departament de Salut i el Consell de l’Audiovisual de Catalunya (CAC), juntament amb l’entitat Obertament, han presentat el dia 7 de setembre el document Recomanacions sobre el tractament de la salut mental als mitjans audiovisuals, un treball dirigit als mitjans per tal que en el desenvolupament de la seva activitat ajudin a informar sobre aquests trastorns de forma més acurada, correcta i sensible, i contribueixin a evitar els estereotips que s'hi relacionen.\nPrograma de detecció precoç del càncer de còlon i recte a la Regió Sanitària Barcelona\nEl Programa de detecció precoç del càncer de còlon i recte s’estén per la Regió Sanitària Barcelona.\nEl Programa és una de les millors formes de prevenció d’aquest tipus de càncer, freqüent a partir dels 50 anys i que, si es detecta a temps, és més fàcil de tractar i de curar.\nParticipar en els programes de detecció precoç redueix la mortalitat en un 17%.\nPrograma de detecció precoç del càncer de còlon i recte a la Regió Sanitària Lleida\nEl Programa de cribatge de càncer de còlon i recte detecta de manera precoç 43 càncers a Lleida.\nLa taxa de detecció de càncers invasius és de 3,42 casos per 1.000 usuaris cribrats.\nEl desplegament del Programa de detecció precoç de càncer de còlon i recte (PDPCCR) a la Regió Sanitària Lleida ha permès diagnosticar precoçment 43 càncers invasius el 2014, cosa que suposa el 3,42 per 1.000 d’usuaris cribrats. Es tracta d’una de les línies estratègiques d’actuació del Pla de salut de Catalunya 2011-2015 del Departament de Salut que té com a objectiu potenciar els aspectes preventius i s’adreça a la població que té més possibilitats de patir aquest tipus de tumors, ja que el càncer de còlon i recte és la segona causa de mort a Catalunya i s’ha demostrat que participar en els programes de detecció precoç redueix la mortalitat en un 17%.\nPrograma de detecció precoç de càncer de còlon i recte a la Regió Sanitària Girona\nEl Programa de detecció precoç de càncer de còlon i recte s’amplia a tota la Regió Sanitària Girona el mes de setembre.\nS'ha començat a estendre alhora a les comarques on encara no s’havia implantat amb l’objectiu de tenir cobert tot el territori abans de transcorreguts dos anys.\nL’Agència de Salut Pública de Catalunya (ASPCAT) també alerta que, a causa de la pluja i en funció del grau de maduració, es poden modificar algunes característiques dels bolets, com el color, l’ornamentació o l’aspecte de les làmines i el peu, cosa que pot induir a error a l’hora d’identificar-los.\niVacunes, aplicació per a mòbils i tauletes\nSalut estrena una aplicació per a mòbils i tauletes que facilita el seguiment i el compliment del calendari de vacunacions.\nEl servei, gratuït, també informa sobre una trentena de malalties i permet preveure les properes visites per vacunar-se.\nEl Departament de Salut inclou les vacunes contra el pneumococ i la varicel·la al calendari i en finançarà el cost.\nOPTIMUS, qualitat assistencial dels serveis d’oncologia i hematologia\nSalut presenta un projecte pioner per millorar l’atenció als pacients de càncer als hospitals catalans.\nEl projecte OPTIMUS avalua de manera pionera el benefici que aporta el disseny d’accions adreçades a optimitzar la qualitat assistencial dels serveis d’oncologia i hematologia.\nL’Hospital Vall d’Hebron, referent mundial en el maneig assistencial i investigador de la malaltia oncohematològica, aprofita aquest coneixement per millorar l’atenció al pacient amb càncer en totes les seves dimensions.\nSegons les últimes dades publicades pel Departament de Salut, a Catalunya es diagnostica una mitjana anual de 33.715 nous casos de càncer i s’estima que, el 2020, el nombre de casos nous diagnosticats s’incrementarà un 32%, un creixement que en gran part s’associa a l’envelliment i l’increment de la població. Per poder atendre aquesta situació, el Departament de Salut impulsa diferents iniciatives, que estableixen objectius, accions i recomanacions basades en les bones pràctiques clíniques i en l’evidència científica.\nDia Internacional per a la Prevenció de la Mort per Sobredosi\nSalut se suma al Dia Internacional per a la Prevenció de la Mort per Sobredosi.\nDes de 2009 ha format prop de 6.000 pacients i més d’un miler de professionals per saber reconèixer, prevenir i actuar davant una sobredosi.\nLa commemoració del Dia vol conscienciar el món que aquestes morts es poden prevenir, per exemple, amb les més de 8.000 farmacioles d’actuació repartides a Catalunya.\nEls professionals sanitaris compatibilitzaran l’activitat assistencial i la recerca\nEl Govern autoritza que els professionals sanitaris compatibilitzin l’activitat assistencial i la recerca.\nEl Pla de salut 2016-2020 preveu estimular la recerca, ja que sense aquesta activitat és impossible millorar la tasca d'assistència.\nEl Govern ha aprovat que els professionals sanitaris que desenvolupen una activitat assistencial en el sistema públic de salut de Catalunya puguin dedicar-se a un altre lloc de treball en l’àmbit de la recerca en salut en alguns dels centres i instituts de recerca públics de Catalunya.\nCarta de drets i deures de la ciutadania sobre salut i atenció sanitària\nEl Govern rep la nova Carta de drets i deures de la ciutadania sobre salut i atenció sanitària.\nEl document actualitza l’elaborat el 2001 i situa les persones com a element central de la salut, amb els principis de llibertat i autonomia, d’igualtat i d’accés a la informació com a eixos vertebradors.\nL’atenció sanitària com un dret universal\nEl conseller de Salut defensa la visió catalana d’entendre l’atenció sanitària com un dret universal.\nBoi Ruiz lamenta que l’Estat no comparteixi del tot aquesta visió i critica els problemes que les seves estructures generen en la política sanitària de Catalunya.\nHo ha fet presidint un acte sobre Catalunya i Espanya i impartint una conferència a la 47a edició de la Universitat Catalana d’Estiu.\nEl conseller de Salut, Boi Ruiz, ha estat un dels protagonistes del programa d’actes de la Universitat Catalana d’Estiu (UCE), que com cada any té lloc a Prada (Catalunya Nord) i que enguany arriba a la 47a edició.\nLa Regió Sanitària Girona ja ha tramitat 534 sol·licituds de la targeta Cuida’m el primer any d’implantació.\nAquesta targeta sanitària identifica les persones que pertanyen a col·lectius d’alta fragilitat relacional que, per les seves característiques clíniques específiques, necessiten una atenció més adequada a les seves necessitats.\nL’Agència de Salut Pública fa una crida a prevenir i reduir riscos en l’oci nocturn.\nL’objectiu és evitar les intoxicacions per alcohol i altres drogues i prevenir les infeccions de transmissió sexual.\nProp de 50 espais d’oci nocturn de Catalunya ja disposen del distintiu de qualitat Q de Festa! per oferir serveis relacionats amb la salut i la reducció de riscos en el consum d’alcohol i drogues.\nRecepta electrònica a la Regió Sanitària Lleida\nEl desplegament de la recepta electrònica a la Regió Sanitària Lleida arriba al 93,6%.\nLa implantació d’aquest servei es consolida a l’atenció primària i augmenta significativament a l’especialitzada hospitalària.\nEl desplegament de la recepta electrònica a la Regió Sanitària Lleida va arribar al 93,6% al desembre de 2014 amb un total de 5.854.780 receptes en aquesta modalitat, gairebé 3 punts per sobre respecte l’any anterior (91%). Aquest augment es deu, en bona part, a la consolidació de la recepta electrònica a l’atenció primària, a l’increment a l’atenció especialitzada hospitalària (19 punts per sobre respecte el 2013) i a la implantació progressiva a l’atenció sociosanitària i en salut mental.\nCat@Salut La Meva Salut a la Catalunya Central\nProp d’un miler de persones a la Catalunya Central demanen accedir al nou espai digital Cat@Salut La Meva Salut.\nEl projecte els permet poder disposar de la informació clínica en un espai digital accessible en qualsevol lloc i moment.\nTambé poden consultar les llistes d’espera per als processos quirúrgics amb temps màxim de garantia en què estan inclosos.\nEl Servei Català de la Salut millora així l’accés de la ciutadania a la seva informació de salut.\nL’Institut de Recerca Biomèdica de Lleida es consolida i augmenta el nombre de nous projectes.\nAl 2014 va aconseguir 19 nous projectes de recerca per un import proper als 2,4 milions d’euros.\nUns 370 investigadors de diferents àmbits treballen en 5 grans àrees de recerca bàsica, translacional i clínica.\nL’Institut de Recerca Biomèdica de Lleida, Fundació Dr. Pifarré (IRBLleida) ha aconseguit en els seus onze anys de vida consolidar-se com un centre investigador de referència a Catalunya i Espanya. Com a mostra, durant el 2014 ha aconseguit 19 nous projectes de recerca (4 més que el 2013), amb un import global concedit per als propers anys de 2.391.041 euros. Això fa que un total de 42 projectes de recerca estiguin actualment en plena execució.\nSalut recorda als viatgers la importància d’informar-se de les condicions sanitàries dels països de destí.\nCatalunya disposa d’espais on poder rebre consells, vacunar-se i atendre patologies relacionades amb viatges internacionals.\nAprofitant l’inici del mes d’agost, data en què moltes persones comencen les seves vacances i tenen previst fer un viatge, l’Agència de Salut Pública de Catalunya (ASPCAT) recorda als viatgers que per gaudir d’aquests dies amb salut, és convenient disposar d’informació sanitària del país de destí, així com dels riscos i les precaucions que cal prendre, abans, durant i després del viatge.\nAbans de marxar, es recomana, actualitzar el calendari de vacunes, comprovar si la destinació té alguna alerta sanitària activa i preparar una petita farmaciola per endur-se, entre d’altres.


El centre cultural de nueva trinidad, necessita la teva ajuda!\n<iframe allowtransparency="true" frameborder="0" width="300" height="500" scrolling="no" src="https://www.migranodearena.org/en/widget/el-centre-cultural-de-nueva-trinidad-necessita-la-teva-ajuda"></iframe>\nEl projecte del Centre Cultural ha estat recolzat per l'ONGD Xarxa Solidària de Sant Feliu de Gu&iacu...\nXARXA SOLIDÀRIA SANT FELIU DE GUÍXOLS\nEl projecte del Centre Cultural ha estat recolzat per l'ONGD Xarxa Solidària de Sant Feliu de Guíxols des del seu inici, amb la construcció, aportació de recursos, dinamització i seguiment. Actualment davant de la situació d'emergència en que es troba l'edifici, cal una reconstrucció del sostre. Fet que fa perillar la pèrdua d'aquest centre que proporciona un espai educatiu i d'atenció social per a tota la població.\nEl municipi de Nueva Trinidad es troba a 26 quilòmetres al nord de la capital, al departament de Chalatenango, i fa frontera amb Hondures. És un municipi rural format per una capçalera municipal, format per 2.500 habitants (unes 380 famílies). La seva activitat econòmica principal és la d'una agricultura de subsistència, principalment en la producció de gra.\nAquest projecte s'origina a partir de l'organització comunal amb la intenció d'aconseguir un desenvolupament integral de la zona a partir de l'organització comunitària. El motiu principal de donar resposta a la manca d'atenció sanitària com atenció educativa, és degut a que són els serveis més desatesos a El Salvador.\nL'any 2000, es crea el Centre Cultural "Professor David Rovira". Actualment aquest centre consta d'una biblioteca, ludoteca i sala d'ordinadors.\nL'objectiu principal és oferir un material educatiu de suport als nens i joves, tenint en compte que és l'únic lloc de la zona on poden tenir accés a aquest material. També es fan activitats lúdiques i formatives per a tots els membres de les comunitats i atenció social a les persones de la tercera edat. Es manté en funcionament gràcies al treball voluntari del seu responsable i dels estudiants que dediquen el seu temps d' “obra social” al centre.\nLes seves principals accions són:\n-L'ajuda a les persones de la tercera edat funciona des de l'any 2000, moment en què es va detectar que augmentava a la comunitat el nombre de persones de més de 65 anys que es trobava amb dificultats. A partir d'aquí es van iniciar trobades en el centre, un cop al mes, per posar en comú la seva situació i inquietuds. Aquest projecte demana finançament per a poder cobrir les despeses d'alguns aliments, revisions mèdiques específiques, manteniment i reparació de les cases, etc.\n-Els recursos educatius, llibres, jocs i ordinadors, que es troben en el centre són dels pocs que hi ha al municipi i voltants. Per això tots els joves estudiants (actualment funciona un projecte internacional de beques a la zona) van al Centre Cultural per fer les seves consultes i treballs, ja siguin en grup o individuals.\nDes de Xarxa Solidària SFG, et volem demanar la teva col·laboració per tal que aquest projecte continuï en funcionament i sigui un centre generador de noves esperances per a les comunitats de Nueva Trinidad.\nMoltes gràcies per tu interès!\nEstem treballant dins l’àmbit de Sant Feliu de Guíxols com a grup organitzat des del 1996. El 1999 es funda la Xarxa Solidària i el 2002 ens constituïm com a ONG.\nCom a associació ens mou la solidaritat amb zones empobrides per ajudar a aturar l’abisme que ens separa. Nosaltres treballem per aquest objectiu i vetllem perquè la societat hi participi.\nEn els seus orígens la Xarxa Solidària estava formada únicament per persones residents a la localitat de Sant Feliu de Guíxols. Avui en dia ens enorgulleix poder dir que una gran quantitat de voluntaris/es i cooperants son d’altres localitats. Aquesta pluralitat ens ha ajudat a créixer i a enriquir-nos gràcies a les diferents perspectives de treball i a la major possibilitat de difusió.\nAquest enriquiment ha fet que la Xarxa Solidària creixi donant així un pas endavant i la major prova d’aquest creixement ha estat l’ampliació de la nostra àrea de treball. Actualment tenim la gran satisfacció de treballar amb El Salvador, Equador, Moçambic, Filipines i Catalunya.


Una amnistia i 24 banderes, per Luis Mauri\nUna amnistia i 24 banderes\nL'emergència causada per la pandèmia és tan extrema, l'horitzó tan esgarrifós, que l'aversió a la negociació i al compromís històric que exigeix el moment es mostra patològica\nDimarts, 22/09/2020 - 21:23\nLa discussió política devora compulsiva, obsessivament una emoció darrere de l’altra. Exaltacions d’un sol ús: no deixen cap altre sediment que aquest estat permanent d’excitació i rancúnia. Un xut barat d’agitació, síndrome d’abstinència i tornada a començar.\nNo hi ha cap dirigent independentista que no sàpiga que no hi haurà amnistia per als presos del procés. Ni un de sol. Primer hi ha l’obstacle jurídic. La Constitució veta els indults generals, una mesura de gràcia similar a l’amnistia, tot i que a aquesta no la cita. Aquesta falta de precisió constitucional alimenta una controvèrsia sobre si hi hauria o no hi hauria base legal per a una amnistia. I tot i que s’aconseguís salvar aquest obstacle, immediatament apareix el segon, avui infranquejable: ¿On és la majoria parlamentària necessària per impulsar una amnistia, és a dir, per anul·lar els delictes sentenciats per l’Estat de dret?\nA cap dirigent independentista se li escapa la inviabilitat efectiva de la reclamació. Tampoc que l’alliberament dels presos arribarà, més d’hora que tard, per la via de la reforma del delicte de sedició que impulsarà el Govern del PSOE i Podem. Però la força i la rendibilitat de la idea de l’amnistia no rauen en la seva materialització. Resideixen en el formidable torrent emocional que injecta aquest concepte en l’electorat nacionalista. Un torrent que s’ha d’encarrilar cap a les urnes, a la cantonada.\nL’amnistia remet a la memòria antifranquista (l’autèntica i la sobtada) i contribueix a reforçar aquest somni que embolcalla dictadura i democràcia com si fossin formes anàlogues d’un mateix agent maligne: Espanya. Un quadro hipnòtic fonamental en la retòrica independentista. La independència immediata, senzilla i barata està massa desacreditada per utilitzar-se de nou com a imant electoral. L’amnistia és un substitutiu eficaç.\nL’afició a la hipnosi no és un tret exclusiu de l’independentisme unilateralista, malgrat que aquest pot acreditar un doctorat cum laude en la disciplina. La pandèmia es desboca de nou, estressa fins a fer tremolar el sistema sanitari i engeganteix les dimensions de la catàstrofe econòmica. L’emergència és tan extrema, l’horitzó tan esgarrifós, que l’aversió a la negociació i al compromís històric es revela patològica.\nSi no hi ha voluntat d’acord en aquest moment precís, amb l’assignació europea de 140.000 milions en joc, ¿quan n’hi haurà? ¿Mai? ¿Què fa falta per revertir aquesta fatal atracció per la baralla? L’oportunitat que brinda Brussel·les no es repetirà. Això és l’única cosa segura. Ara el país ha de decidir no només com se’n surt, d’aquesta crisi elefantíaca; també quin tipus de lloc vol ser en el futur. La millor manera de fracassar és enrocar-se en l’enrabiada i impedir el pacte.\nUn pacte no és una treva. Un pacte és una cosa infinitament més seriosa que una foto amb 24 banderes, una al costat de l’altra. Megalomania desmesurada. Hipnosi i més hipnosi.\nTemes: Coronavirus a Espanya Polítics catalans presos Independència de Catalunya Crisi Unió Europea